Ahojte lásky! Kedže mne sa škola začína oficiálne až 5. októbra, stále si môžem užívať (pre mňa už nekonečné) prázdninové leňošenie. Úprimne, celkom sa už teším na školský režim a všetky akcie, párty a nepochybne písanie bakalárky ;) Rozhodla sa, že vám trošku priblížim moje nezabudnuteľné leto. Možno budete trochu sklamaní kvalitou fotiek, ale u viacerých blogeriek som videla príspevky podobného typu s obyčajnými fotkami z telefónu. Dúfam, že mi túto kozmetickú chybičku odpustíte.
Viedeň
Možno ste už postrehli, že som takmer celé leto pracovala v našej susednej metropole. Viedeň je skutočne nádherné historické mesto, ktoré ponúka toľko možností. Špeciálne by som vypichla kulinársky a filmový festival pred Rathausom, kde som bola každý večer "varená-pečená". Pochutnávala som si na špecialitách z celého sveta. Dokonca tam bolo aj kengurie mäso!!WTF ? Zadarmo (áno zadarmo) som si v amfiteátri pred operou pozrela niekoľko koncertov a opier. Celý festival trval do polovice septembra.
Samozrejme nesmiem vynechať nákupy. Ako iste všetci viete, vo Viedni majú obrovské nákupné centrum City Sud, kde nájdete mnohými milovaný Primark. Bola som v ňom vždy minimálne raz do týždňa a odniesla som si obrovské množstvo kúskov za super ceny. Ďalší obchod, ktorý na SK nemáme je Forever 21 a celkovo v takom H&M mali omnoho lepšie veci ako u nás. Asi urobím NewIn príspevok, takže fotky nabudúce :)
Trips
Egypt
Ach, Egypt. Hneď by som sa tam vrátila. Tá pohoda, teplúčko, more, rybky, pláž a moja ružová nafukovačka, na ktorej som sa každý deň krochnila ♥
Kde ste cez leto boli vy ?